ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தனது மக்களவை தொகுதியான உதம்பூர்-கத்துவா-தோடாவில், கொவிட்டால் பாதிக்கப்பட்ட மக்களுக்கு ரேஷன் பொருட்களை மத்திய அமைச்சர் டாக்டர் ஜிதேந்திர சிங் அனுப்பி வைத்தார்
தனது மக்களவை தொகுதியான உதம்பூர்-கத்துவா-தோடாவில் உள்ள கொவிட்டால் பாதிக்கப்பட்ட மக்களுக்கு ரேஷன் பொருட்களை மத்திய அமைச்சர் டாக்டர் ஜிதேந்திர சிங் இன்று அனுப்பி வைத்தார்
அரிசி, தானியங்கள், பருப்புகள் உள்ளிட்டவற்றை தனித்தனி பொட்டலங்களாக கொண்ட இந்த ரேஷன் பொருட்கள், சுமார் கடந்த ஒரு மாதமாக ஜம்மு-காஷ்மீரின் பல்வேறு பகுதிகளுக்கு டாக்டர் ஜிதேந்திர சிங் அனுப்பிவரும் உதவிகளின் ஒரு பகுதியாகும்.
முகக்கவசங்கள், கிருமி நாசினிகள் மற்றும் இதர பொருட்களை தாம் இதற்கு முன்னர் அனுப்பி வைத்ததை அமைச்சர் நினைவு கூர்ந்தார். தனது மக்களவைத் தொகுதியில் உள்ள 6 மாவட்டங்களை தவிர ஜம்முவின் இதர பகுதிகளுக்கும் நிவாரணப் பொருட்கள் வழங்கப்பட்டதாக அவர் தெரிவித்தார்.
தாம் அனுப்பி வைத்த கொவிட் தொடர்பான பொருட்களை உற்சாகத்துடன் மக்கள் பெற்றுக்கொண்டதாக அவர் திருப்தி தெரிவித்தார்.
வேற்றுமைகளை மறந்து, பிரதமர் திரு நரேந்திர மோடியின் தலைமையின் கீழ் கொவிட்டை எதிர்த்து ஒற்றுமையுடன் போராடுமாறு அனைத்து அரசியல் கட்சிகள் மற்றும் சமுதாய அமைப்புகளின் மூத்த தலைவர்களுக்கு டாக்டர் ஜிதேந்திர சிங் மீண்டும் ஒருமுறை அழைப்பு விடுத்தார். இந்த பேரிடர் நேரத்தில், மனித குலத்தின் நன்மைக்காக நாம் அனைவரும் ஒன்றுபட வேண்டும் என்றும் அவர் கேட்டுக்கொண்டார்.
மனித வள மேம்பாட்டு அமைச்சகம்
மத்திய மனிதவள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்க்’ ஒடிசாவின் பல்கலைக்கழக மாணவர்களுக்கு ”அறிவாற்றல், உணர்ச்சி மறுசீரமைப்பு சேவைகள்” குறித்த மத்திய பல்கலைக்கழக ஒடிசா தொலைப்பேசி உதவிச்சேவை “பரோசா” வை அறிமுகப்படுத்தினார்.
கொவிட்-19 தொற்றுநோய் காரணமாக உருவாகியுள்ள நெருக்கடியான சூழலில், மாணவ சமூகத்தினர் தங்கள் துயரத்திலிருந்து விடுபடுவதற்காக, மத்திய மனித வள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்க்’ ஒடிசாவின் மத்தியப் பல்கலைகழக தொலைப்பேசி உதவிச்சேவை “பரோசா” மற்றும் அதன் தொலைபேசி உதவி எண்ணையும் 08046801010 இன்று புதுதில்லியில் ஒரு இணைய மாநாடு மூலம் தொடங்கினார். ஒடிசாவின் அனைத்துப் பல்கலைக்கழக மாணவர்களுக்கும் ”அறிவாற்றல், உணர்ச்சி மறுசீரமைப்பு சேவைகளை”  வழங்குவதை இந்த தொலைபேசி உதவிச்சேவை நோக்கமாகக் கொண்டுள்ளது. ஒடிசா மாநில உயர்கல்வித் துறை அமைச்சர், ஒடிசா அரசு மருத்துவர் அருண்குமார் சாஹூ ஆகியோர் இந்த நிகழ்ச்சியில் கலந்து கொண்டனர். இந்த நிகழ்ச்சியை ஒடிசாவின் மத்தியப் பல்கலைக்கழகத் துணைவேந்தர் பேராசிரியர் ஐ ராமபிரம்மம் ஒருங்கிணைத்தார்.
இந்த நிகழ்ச்சியில் பேசிய திரு. ரமேஷ் போக்ரியால் நிஷாங்க், கொவிட்-19 தொற்றுநோயின் தாக்குதலால் நாடு ஒரு கடினமான கட்டத்தைக் கடந்து வருவதாகவும், இந்தியப்பிரதமர் திரு. நரேந்திர மோடியின் தலைமையின் கீழ் தொற்றுநோயைக் கட்டுப்படுத்த இந்திய அரசு மேற்கொண்ட முயற்சிகளைப் பாராட்டுவதாகவும் தெரிவித்தார். மாணவர்களின் எதிர்காலத்தைப் பாதுகாப்பதில் மனிதவள மேம்பாட்டு அமைச்சகத்தின் முயற்சிகளை அவர் கோடிட்டுக் காட்டினார். புதிய கல்வி ஆண்டில் இணைய வழியில் கல்வி பயில எடுக்கப்பட்ட நடவடிக்கைகள் குறித்தும் அவர் அழுத்தமாக எடுத்துரைத்தார்.
மாணவர்களின் மனநல அக்கறை மிகவும் முக்கியத்துவம் வாய்ந்தது என்றும் ஒடிசா மத்தியப் பல்கலைக்கழகத்தால் தொடங்கப்பட்ட இந்த தொலைபேசி உதவிச் சேவை அதை நோக்கி நகர்வதற்கான ஒரு சிறப்பான முயற்சியாகும் என்றும் அவர் உறுதியாக தெரிவித்தார்.
விவசாயத்துறை அமைச்சகம்
என்.சி.டி.சி. & இந்திய பொட்டாஷ் லிமிடெட் நிறுவனம் சார்பாக PM CARES நிதிக்கு ரூ.11 கோடிக்கான காசோலையை மத்திய வேளாண்துறை அமைச்சர் திரு. டோமர் ஒப்படைத்தார்
பிரதமர் திரு. நரேந்திர மோடியின் அழைப்பை ஏற்று கோவிட்-19க்கு எதிரான நடவடிக்கைகளுக்கான பிரதமரின் நிவாரண நிதிக்கு  தேசிய கூட்டுறவு மேம்பாட்டு கார்ப்பரேஷன்  மற்றும் இந்திய பொட்டாஷ் லிமிடெட் நிறுவனம் இணைந்து ரூ.11 கோடி அளித்துள்ளன. என்.சி.டி.சி. நிர்வாக இயக்குநர் திரு. சந்தீப் குமார் நாயக் ரூ.11 கோடிக்கான காசோலையை மத்திய வேளாண்மை & விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் துறை அமைச்சர் திரு. நரேந்திர சிங் டோமரிடம் ஒப்படைத்தார்.
மத்திய வேளாண்மை & விவசாயிகள் நலன் துறை அமைச்சகத்தின் கீழ் செயல்படும் நிறுவனங்கள் மற்றும் அமைப்புகள் பிரதமரின் இந்த நிவாரண நிதிக்கு கோடிக்கணக்கான ரூபாய் அளித்து வருகின்றன.
எம்.பி.க்களுக்கான தொகுதி வளர்ச்சி நிதியில் இருந்து ஒரு கோடி ரூபாய் தொகையையும், தன்னுடைய ஒரு மாத சம்பளத்தையும் அமைச்சர் அளித்துள்ளார். அதுதவிர, இதுதொடர்பாக தன் தொகுதியில்  நடைபெறும் பணிகளுக்காக ரூ.50 லட்சம் அளித்துள்ளார்.
(Visitor Counter : 102
உள்துறை அமைச்சகம்
சர்வதேச போதைப் பொருள் மற்றும் சட்டவிரோத கடத்தலுக்கு எதிரான தினத்தையொட்டி மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வெளியிட்டுள்ள செய்தி
பிரதமர் திரு நரேந்திர மோடியின் வழிகாட்டுதலின் பேரில் போதைப் பொருளுக்கு எதிரான கொள்கையை உள்துறை அமைச்சகம் பின்பற்றி வருவதாக மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா கூறியுள்ளார். சர்வதேச போதைப் பொருள் மற்றும் சட்டவிரோத கடத்தலுக்கு எதிரான தினத்தையொட்டி அவர் வெளியிட்டுள்ள செய்தியில், ‘போதைப் பொருள் இல்லா இந்தியா’ என்ற பிரதமர் திரு நரேந்திர மோடியின் உறுதியை நிறைவேற்றும் வகையில் பணியாற்றி வரும் போதைப் பொருள் தடுப்பு அமைப்பு, அரசு சாரா தொண்டு நிறுவனங்கள் மற்றும் தன்னார்வலர்கள் அனைவருக்கும் வாழ்த்துத் தெரிவித்துள்ளார். தேசிய பாதுகாப்புக்கு போதைப் பொருள் அடிமைத்தனமும் ஒரு பெரிய பிரச்சினையாக இருந்து வருகிறது என்று கூறிய அவர், இதனைக் களைய முடியும் என்று கூறினார். அதற்கு அனைவருடைய ஒத்துழைப்பால் மட்டுமே சாதிக்க முடியும் என்று தெரிவித்தார்.
பிரதமர் திரு நரேந்திர மோடியின் தலைமையின் கீழ், போதைப் பொருள் கடத்தலைத் தடுப்பதற்காக மத்திய அரசு விரிவாக பணியாற்றி வருகிறது என்று அவர் தெரிவித்தார். இதற்கான பணிகளுக்கு நாம் ஒருங்கிணைந்து செயல்படுவதாகவும் அவர் கூறினார். கடந்த 8 ஆண்டுகளில் அதற்கு முந்தைய 8 ஆண்டுகளைவிட 25 மடங்குகள் அளவிற்கு போதைப் பொருள் கைப்பற்றப்பட்டதாக அவர் தெரிவித்தார். போதைப் பொருள் கடத்தல் மூலம் கிடைக்கும் பணம், தேசிய பாதுகாப்புக்கு மிகப் பெரிய அச்சுறுத்தலாக உள்ளது என்று திரு அமித் ஷா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1837118
----
(Visitor Counter : 211
அறிவியல் மற்றும் தொழில்நுட்பத்துறை
கண்டுபிடிப்பு முனைப்புக்கான அமைச்சர்கள் அளவிலான கூட்டத்தில், இந்திய பிரதிநி்திகள் குழுவிற்கு டாக்டர் ஹர்ஷ்வர்தன் தலைமை ஏற்பார்
ஸ்வீடனின் மால்மோ நகரில் 2018 மே 22-23-ல் நடைபெற உள்ள அமைச்சர்கள் அளவிலான கண்டுபிடிப்பு முனைப்புக் கூட்டத்தி்ல் பங்கேற்கும் இந்திய தூதுக்குழுவிற்கு மத்திய அறிவியல் & தொழில்நுட்பம், புவி அறிவியல், சுற்றுச்சூழல், வனம் மற்றும் பருவநிலை மாற்றத்துறை அமைச்சர் டாக்டர் ஹர்ஷ்வர்தன் தலைமை ஏற்றுச் செல்கிறார்.
கூடுதலான அரசின் நிதியுதவி, அரசு மற்றும் தனியார் துறையினரின் பெருமளவிலான ஒத்துழைப்பு மற்றும் கூடுதல் சர்வதேச ஒத்துழைப்புடன், தூய்மையான எரிசக்திக்கான கண்டுபிடிப்புகளை மேற்கொள்ள 23 நாடுகள் மற்றும் ஐரோப்பிய ஒன்றியம் ஆகியவை ஒன்றிணைந்து, கண்டுபிடிப்புக்கான முனைப்பு இயக்கம் என்ற சர்வதேச அமைப்பு ஒன்றை ஏற்படுத்தியுள்ளன. இந்த இயக்கத்தில், இந்தியா நிறுவன உறுப்பினராக இருப்பதுடன், செயல்பாட்டுக்குழுவின் அங்கத்தினராகவும், நவீன மின்தொகுப்புகள், மறைமுகத் தொகுப்பு மற்றும் நீடித்த உயிரி எரிபொருள் தொடர்பான கண்டுபிடிப்பு சவால்களை எதிர்கொள்ளும் குழுவின் இணைத்தலைவராகவும் திகழ்கிறது. இந்தக் கூட்டத்தின் போது, கண்டுபிடிப்பு முனைப்பு இயக்கத்தில் அங்கம் வகிக்கும் நாடுகளின் தூய்மையான எரிசக்திக்கான பல்வேறு அமைப்புகளின் ஒத்துழைப்புடன், தூய்மையான எரிசக்திக்கான ஆராய்ச்சி, வளர்ச்சி மற்றும் செயல்விளக்க திட்டங்களில் இந்தியாவின் உறுதிப்பாட்டை அமைச்சர் எடுத்துரைக்க உள்ளார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 101
நிதி அமைச்சகம்
புதிய படிவம் 26ஏ.எஸ் யாருடைய உதவியுமின்றி வரிசெலுத்துவோர் தாங்களே பூர்த்தி செய்யக்கூடியது
வரி செலுத்துவோர், தங்களது வருமானவரிக் கணக்கை, யாருடைய உதவியுமின்றி, மின்னணு முறையில் விரைவாகவும், சரியாகவும் தாக்கல் செய்ய புதிய படிவம் 26ஏ.எஸ். வழிவகை செய்துள்ளது. நடப்பு மதிப்பீட்டு ஆண்டிலிருந்து, வரிசெலுத்துவோர் தங்களது பணப் பரிவர்த்தனைகள் தொடர்பாக, நிதிப் பரிவர்த்தனை அறிக்கையில் குறிப்பிடப்பட்டுள்ள பல்வேறு வகையான கூடுதல் விவரங்களை, மேம்படுத்தப்பட்ட 26ஏ.எஸ்.படிவத்தில் காணலாம்.
குறிப்பிட்ட இந்த பணப் பரிவர்த்தனை அறிக்கையை தாக்கல் செய்வோரிடமிருந்து, வருமானவரித்துறைக்கு கிடைக்கப்பெறும் தகவல்களின் அடிப்படையில், அந்த விவரங்கள் தற்போது, படிவம் 26ஏ.எஸ்.-ஸின் இ-பிரிவில் தெரிவிக்கப்பட்டுள்ளன. வரி பொறுப்புணர்வு மற்றும் மின்னணு முறையில் தாங்களாகவே கணக்கு தாக்கல் செய்வதை எளிதாக்குவதன் மூலம், வரி செலுத்துவோர், அவரது வருமான வரிக் கணக்கு விவரங்களை நல்ல சூழலில் சரியாகக் கணக்கிட முடியும். அத்துடன், வரி நிர்வாகத்தில், மேலும் வெளிப்படைத்தன்மை மற்றும் பொறுப்புணர்வையும் இது ஏற்படுத்தும்.
சம்பளம் வழங்குவோரால் பிடித்தம் செய்யப்படும் வரி மற்றும் வருமான வரித்துறையிடம் செலுத்தப்பட்ட வரி விவரங்களை, நிரந்தரக் கணக்கு எண் PAN அடிப்படையில் தெரிவிப்பதுடன், செலுத்தப்பட்ட பிற வரி விவரங்கள், திரும்பப் பெற்ற வரித்தொகை மற்றும் வரிப்பிடித்தம் செய்த இடத்தில் நடைபெற்ற குறைகளைத் தெரிவிக்க பழைய 26ஏ.எஸ். படிவம், பயன்படுத்தப்பட்டு வந்தது. ஆனால், தற்போது, வரிசெலுத்துவோருக்கு உதவி செய்யக்கூடிய பணப்பரிவர்த்தனை அறிக்கை, வரி செலுத்துவோரின் அதிக அளவிலான பணப் பரிவர்த்தனைகளை நினைவுகூர்ந்து, கணக்கு தாக்கல் செய்யும்போது தேவைப்படும் விவரங்களை அளிக்க உதவும்.
சேமிப்புக் கணக்குகளில் ரொக்கமாக செலுத்திய / திரும்பப்பெற்ற தொகை, அசையா சொத்துக்கள் விற்பனை / கொள்முதல், காலக்கெடுவுடன் கூடிய முதலீடுகள், கிரெடிட் கார்டுக்கு செலுத்திய பணம், வாங்கப்பட்ட பங்கு விவரங்கள், அந்நியச் செலாவணி, பரஸ்பர நிதியம், பொருள்கள் மற்றும் சேவைகளுக்கு ரொக்கமாக செலுத்திய தொகை உள்ளிட்ட விவரங்களை, வங்கிகள், பரஸ்பர நிதி, கடன்பத்திரங்களை வெளியிடும் நிறுவனங்கள் மற்றும் பதிவாளர் அல்லது சார்-பதிவாளர் போன்ற “குறிப்பிட்ட நபர்களிடம்” இருந்து பெறுவதற்கு வருமானவரித்துறையால் பயன்படுத்தப்படும் வருமானவரிச்சட்டம்-1961, பிரிவு 285பி.ஏ.-யின்படி, 2016 முதல், தனிநபர்கள் மேற்கொண்ட உயர்மதிப்பு பணப் பரிவர்த்தனைகளை அறிந்து கொள்ளலாம். பணப் பரிவர்த்தனை அறிக்கை-யின்படி, தற்போது அதுபோன்ற தகவல்கள் அனைத்தும், புதிய படிவம் 26ஏ.எஸ்.ஸில் தெரிவிக்கப்பட வேண்டும்.
புதிய 26ஏ.எஸ்.படிவத்தைப் பயன்படுத்தும் எந்தவொரு வரி செலுத்துவோரும், பரிவர்த்தனை வகைகள், பணப்பரிவர்த்தனை அறிக்கையைத் தாக்கல் செய்பவரின் பெயர், பரிவர்த்தனை தேதி, தனிநபர் / கூட்டுப் பரிவைர்த்தனை, பங்குதாரர்களின் எண்ணிக்கை, தொகை, பணம் செலுத்தும் விதம் மற்றும் பிற குறிப்புகளை, படிவத்தின் இ-பிரிவில் தெரிவிக்க வேண்டும். அதற்கும் மேலாக, நேர்மையாக வரிசெலுத்துவோர் தங்களது வருமானவரிக் கணக்கைத் தாக்கல் செய்யும்போது, மேம்பட்ட பணப்பரிவர்த்தனைகளைத் தெரிவிக்க இது உதவுவதோடு, பணப் பரிவர்த்தனைகளை மறைக்க முயற்சிப்பதை இது தடுத்து நிறுத்தும். அத்துடன், 2015-16ஆம் நிதியாண்டு வரையிலான வருடாந்திர தகவல் கணக்கில் பெறப்பட்ட தகவல்களும், புதிய 26ஏ.எஸ்.படிவத்தில் இடம்பெறும்.
சுகாதாரம் மற்றும் குடும்ப நலத்துறை அமைச்சகம்
கொரோன வைரஸ் பரவலை தடுப்பதற்கான முகமூடிகள் - வீட்டிலேயே முகமூடிகள் தயாரிக்க ஒரு விளக்க கையேடு
முகம் மற்றும் வாய்ப்பகுதிகளுக்கு வீட்டிலேயே தயாரிக்கப்படும் பாதுகாப்பு கவசங்களை பயன்படுத்துவதற்கான அறிவுரைகள்
- கோவிட்-19 தொற்றைத் தடுக்க சமூக இடைவெளியும், தனிநபர் சுகாதாரமும் முக்கியமானது என்பது நமக்குத் தெரியும். வீடுகளிலேயே தயாரிக்கப்படும் கவசங்களை பயன்படுத்துவது பொதுமக்களுக்கு பயனளிக்கும் என்று சில நாடுகள் தெரிவித்துள்ளன. வீடுகளில் தயாரிக்கப்படும் முகக்கவசங்களை பயன்படுத்துவது, தனிநபர் சுகாதாரத்தைப் பேணிக்காப்பதில் சிறந்த முறையாக உள்ளது. இதுபோன்று பயன்படுத்துவது, ஒட்டுமொத்தமாக உடல் நலனை பாதுகாப்பதற்கு உதவிகரமாக இருக்கும்.
- எனவே, உடல்நல பாதிப்புகள் அல்லது மூச்சுவிடுவதில் சிரமம் இல்லாதவர்கள், வீடுகளை விட்டு வெளியே செல்லும்போது மீண்டும் பயன்படுத்தும் வகையில் வீடுகளிலேயே தயாரிக்கப்படும் முகக்கவசங்களை பயன்படுத்தலாம் என பரிந்துரைக்கப்படுகிறது. இது பொதுமக்களை பாதுகாப்பதற்கு உதவிகரமாக இருக்கும்.
- ஆனால், இந்த முகக்கவசத்தை சுகாதாரப்பணியாளர்கள் அல்லது கோவிட்-19 தொற்றால் பாதிக்கப்பட்ட நோயாளிகளுடன் தொடர்பில் உள்ளவர்கள் அல்லது நோயாளிகள், பயன்படுத்த வேண்டாம் என்று பரிந்துரை செய்யப்படுகிறது. இதுபோன்ற நபர்கள், குறிப்பிட்ட பாதுகாப்புக் கவசங்களை அணிய வேண்டியது அவசியமாகிறது.
- இரண்டு முகக்கவசங்களை தயாரித்து வைத்திருக்க வேண்டும் என்று ஆலோசனை வழங்கப்படுகிறது. இதன்மூலம், ஒன்றை தூய்மைப்படுத்திக் கொள்ளவும், மற்றொன்றை பயன்படுத்திக் கொள்ளவும் முடியும். எனினும், கைகளை கழுவுவது மிகவும் முக்கியமானதாக உள்ளது. முகக்கவசத்தை அணிவதற்கு முன்னதாக கைகளை கழுவ வேண்டும். பயன்படுத்தப்படும் முகக்கவசத்தை தூக்கிவீச வேண்டிய அவசியமில்லை. அதனை பாதுகாப்பாக வைத்திருக்க வேண்டும். சோப்பு மற்றும் சூடான நீரில் முறையாக துவைக்க வேண்டும். மீண்டும் பயன்படுத்துவதற்கு முன்னதாக, முறையாக உலர வைக்க வேண்டும்.
- வீடுகளில் இருக்கும் சுத்தமான ஆடைகளைக் கொண்டு முகக்கவசங்களை தயாரிக்க வேண்டும். முகக்கவசமாக தைப்பதற்கு அல்லது தயாரிப்பதற்கு முன்னதாக முழுமையாக சுத்தம் செய்ய வேண்டும். வாய், மூக்கு ஆகியவற்றை முழுமையாக மூடும் வகையிலும், முகத்தில் எளிதாக கட்டும் வகையிலும் முகக்கவசத்தை தயாரிக்க வேண்டும்.
- முகக்கவசங்களை யாருடனும் பகிர்ந்துகொள்ளக் கூடாது. முகக்கவசத்தை ஒரே ஒரு நபர் மட்டுமே பயன்படுத்த வேண்டும். எனவே, பல உறுப்பினர்களைக் கொண்ட ஒரு குடும்பத்தில் ஒவ்வொருவரும் தனித்தனி முகக்கவசங்களை வைத்திருக்க வேண்டும்.
கொரோன வைரஸ் பரவலை தடுப்பதற்கான முகமூடிகள் - வீட்டிலேயே முகமூடிகள் தயாரிக்க ஒரு விளக்க கையேடு
PIB Headquarters
வ.உ. சிதம்பரனாரின் 148 வது பிறந்த தினவிழா கொண்டாட்டங்கள்
வ.உ.சிதம்பரனார் துறைமுகப் பொறுப்புக் கழகத்தில் கப்பலோட்டிய தமிழன் வ.உ.சிதம்பரனாரின் 148-வது பிறந்த தினவிழா இன்று  வெகு விமரிசையாக கொண்டாடப்பட்டது. துறைமுக வளாகத்தில் உள்ள வ.உ.சிதம்பரனாரின் திருவுருவ சிலைக்கு வ.உ. சிதம்பரனார் துறைமுகப் பொறுப்புக் கழக தலைவர் திரு. தா.கி. ராமச்சந்திரன் இ.ஆ.ப. மற்றும் வ.உ. சிதம்பரனார் துறைமுகப் பொறுப்புக் கழக துணைத்தலைவர் திரு. நா. வையாபுரி ஆகியோர் மலர் மாலை அணிவித்து விழாவைத் தொடங்கி வைத்தார்கள்.
இவ்விழாவில்; திரு கீரிஷ் பி. நாயக் செயலர்ரூபவ் சிதம்பரனார் துறைமுகப் பொறுப்புக் கழகம் அவர்கள் வாழ்த்துரை வழங்கினார். தூத்துக்குடி ஏ.பி.சி. மகாலெட்சுமி கல்லூரியின் தமிழ்துறை பேராசிரியர் முனைவர் க.சுப்புலெட்சுமி அவர்கள் சிறப்பு விருந்தினராக கலந்து கொண்டார். அவர் தனது சிறப்புரையில் வ.உ.சிதம்பரனார் அவர்கள் ஆற்றிய பணியினை பாராட்டி புகழாரம் சூட்டினார்கள். மேலும் செக்கிழுத்த செம்மல் வ.உ.சிதம்பரனார் அவர்களின் வழி நடக்க அனைவரையும் கேட்டுக் கொண்டார்.
கௌரவ விருந்தினராக கலந்து கொண்ட. வ.உ. சிதம்பரனார் துறைமுகப் பொறுப்புக் கழக துணைத்தலைவர் திரு. நா. வையாபுரி, தனது உரையில் வ.உ.சிதம்பரனார் அத்தருணத்தில் அமைந்திருந்த கோரல்மில் தொழிலாளர்களின் முன்னேற்றத்திற்காக மேற்கொண்ட பல்வேறு முயற்சிகளை சுட்டிகாட்டினார்.
வ.உ. சிதம்பரனார் துறைமுகப் பொறுப்புக் கழகத் தலைவர் திரு. தாகி. ராமச்சந்திரன் அவர்கள் இவ்விழாவிற்கு தலைமை தாங்கினார். அவர் தனது தலைமை உரையில்ரூபவ் வ.உ.சிதம்பரனார் அவர்களின் தேசப்பற்று பற்றியும், அவர் சுதேசி கப்பல் நிறுவனத்தை ஆரம்பித்து அந்நிய ஏகாதிபத்தியத்திற்கு எதிராக ஆரம்பிக்க எடுத்த விடாமுயற்சிகளையும்ரூபவ் சுதந்திர போராட்டத்திற்காக வ.உ.சி பட்ட துயரங்களையும் எடுத்துரைத்தார்.. மேலும் அன்னாரின் வழி நடப்பதற்கு அவரிடம் கற்றுக் கொள்ள வேண்டிய தனி தன்மைகளான தன்னம்பிக்கை மனதிடம், பொறுமை, உதவும் மனப்பான்மை, மனவலிமை மற்றும் பொதுநலம் போன்ற சீரிய பண்புகளை நாமும் கடைபிடித்து வாழ வேண்டும் என்று கூறினார். மேலும் அவர் வ.உ.சிதம்பரனார் அவர்களின் அருட்காட்சியகம் துறைமுக வளாகத்தில் கூடிய விரைவில் அமைக்கப்படும் என்று கூறினார்.
விழாக் குழுவினரால் பல்வேறு கலை நிகழ்ச்சிகள் நடத்தப்பட்டன. துறைமுகப் பொறுப்புக் கழகத் தலைவர் திரு. தா.கி. ராமசந்திரன், இ.ஆ.ப. , அவர்கள் பேச்சுப் போட்டியில் வெற்றி பெற்ற பள்ளி மற்றும் கல்லூரி மாணவ, மாணவியர்களுக்கு பரிசுகளை வழங்கினார்.
பள்ளிக் குழந்தைகள், ஆசிரியப் பெருமக்கள், துறைமுக அதிகாரிகள், ஊழியர்கள் மற்றும் தொழிலாளர்கள் பெருமளவில் கலந்து கொண்டு விழாவினைச் சிறப்பித்தனர்.
மேற்சொன்ன தகவலை வ.உ. சிதம்பரனார் துறைமுக பொறுப்புக் கழகம் வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
-----
(Visitor Counter : 195
மத்திய அமைச்சரவை
சுகாதாரத் துறையில் ஒத்துழைப்புக்காக இந்தியா – ஜெர்மனி இடையேயான கூட்டு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், சுகாதாரத் துறையில் ஒத்துழைப்புக்காக இந்தியா – ஜெர்மனி இடையேயான விருப்ப கூட்டு உடன்படிக்கையை  கையெழுத்திட, செயல்பாட்டுக்கு பிந்தைய ஒப்புதல் வழங்கப்பட்டது. இந்த கூட்டு உடன்படிக்கை ஜூன் 1, 2017-ல் கையெழுத்தானது.
இந்த விருப்ப கூட்டு உடன்படிக்கையில், கீழ்க்காணும் பகுதிகளில் ஒத்துழைப்புக்கு வழிவகை செய்யப்பட்டுள்ளது:-
அ. முதுநிலைக் கல்வி
ஆ. மருத்துவப் பணியாளர்களுக்கு பயிற்சி
இ. மருந்துகள் மற்றும் மருந்துப் பொருட்கள் பொருளாதாரம்
ஈ. சுகாதாரத்துறை மதிப்பீடு
இந்த விருப்ப கூட்டு உடன்படிக்கையின் அமலாக்கத்தை மேற்பார்வையிடவும், ஒத்துழைப்புக்கான விவரங்களை மேலும் விவரிக்கவும் பணிக்குழு அமைக்கப்படும்.
மத்திய அமைச்சரவை
மகாராஷ்டிராவில் வதவான் என்னும் இடத்தில் புதிய பெரிய துறைமுகம் அமைப்பதற்காக கொள்கை அளவில் மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மகாராஷ்டிரா மாநிலம் தகானுவுக்கு அருகே வதவான் என்னும் இடத்தில் முக்கிய துறைமுகம் ஒன்றை அமைப்பதற்காக கொள்கை அளவில் ஒப்புதல் வழங்கப்பட்டுள்ளது.
இந்த திட்டத்தின் மொத்த மதிப்பீடு ரூ.65,544.54 கோடியாக இருக்கும்.
வதவான் துறைமுகம் உருவாக்கப்பட்டு, அதை இயக்குவதற்கு தனியார் நிறுவனங்களுக்கு குத்தகைக்கு விடப்படும். இத்திட்டத்தை செயல்படுத்த சரிபாதி அல்லது அதற்கு மேல் பங்குகளை கொண்ட முக்கிய பங்கேற்பு நிறுவனமாக ஜவஹர்லால் நேரு துறைமுகம் இருக்கும். இதற்காக சிறப்பு நோக்க அமைப்பு ஒன்று உருவாக்கப்படும். இந்த அமைப்பு துறைமுகத்தின் உள்கட்டமைப்புகளை உருவாக்க உதவும். துறைமுகத்தின் அனைத்து விதமான வர்த்தக நடவடிக்கைகளும் பொதுத்துறை மற்றும் தனியார் பங்களிப்புடன் நடைபெறும். வதவான் துறைமுகம் உருவாக்கப்படுவதால் உலகின் முன்னோடி கண்டெய்னர் துறைமுகங்கள் 10-ல் இந்தியாவும் ஒன்றாக திகழும்.
இயற்கை துறைமுகமாக அது உருவாக இருப்பதால், மிகப்பெரிய கப்பல்களை கையாள முடியும்.
பிரதமர் அலுவலகம்
முன்னாள் ஜப்பான் பிரதமர் ஷின்சோ அபே இறுதி சடங்கில் கலந்துகொள்வதற்காக பிரதமர் இன்றிரவு டோக்கியோ புறப்படுகிறார்
முன்னாள் ஜப்பான் பிரதமர் ஷின்சோ அபே இறுதி சடங்கில் கலந்துகொள்வதற்காக பிரதமர் திரு நரேந்திர மோடி இன்றிரவு டோக்கியோ புறப்படுகிறார்.
இதுகுறித்து பிரதமர் வெளியிட்டுள்ள ட்விட்டர் பதிவில்;
“நெருங்கிய நண்பரும், இந்தியா- ஜப்பான் நட்புறவின் சிறந்த சாதனையாளராக திகழ்ந்த முன்னாள் பிரதமர் ஷின்சோ அபேயின் இறுதி சடங்கில் கலந்து கொள்வதற்காக நான் இன்றிரவு டோக்கியோ செல்கிறேன்.”
“அனைத்து இந்தியர்களின் சார்பாக, பிரதமர் கிஷிதா மற்றும் திருமதி அபே-வுக்கு நான் இரங்கலை தெரிவிப்பேன். மறைந்த அபே அவர்கள் எதிர்பார்த்ததுபோல், இந்திய-ஜப்பான் இடையேயான உறவை மேலும் வலுப்படுத்த நாம் தொடர்ந்து பணியாற்றுவோம்.” என்று குறிப்பிட்டுள்ளார்.
பாதுகாப்பு அமைச்சகம்
கடல் பயணம்  4-க்கான ஏற்பாடுகளை இந்தியக் கடற்படை முடுக்கிவிட்டுள்ளது
இந்தியக் கடற்படை ஆகஸ்ட் 27 அன்று கோவாவில் கடல் பயணம் 4-க்கான தயாரிப்புகளை முறையாகத் தொடங்கியது. அதன் ஒரு பகுதியாக, ஓஷன் செயிலிங் நோட் என்ற அமைப்பு இரண்டு தன்னார்வப் பெண் அதிகாரிகளுக்கு வழிகாட்டியாகவும் பயிற்சியாளராகவும் இருக்க கோல்டன் குளோப் பந்தய வீரர் சிடிஆர் அபிலாஷ் டோமியுடன்  புரிந்துணர்வு ஒப்பந்தத்தில் கையெழுத்திட்டது. லெப்டினென்ட் கமாண்டர் தில்னா, லெப்டினன்ட் கமாண்டர் ரூபா ஆகியோர் அடுத்த ஆண்டு இந்தியக் கடற்படையின் பாய்மரக் கப்பலான தாரிணியில் உலகளாவிய சுற்றுப் பயணத்தை மேற்கொள்ளும் குழுவை அமைப்பார்கள்.
பணியாளர் சேவைகள் கட்டுப்பாட்டாளரும், இந்தியக் கடற்படை பாய்மரப் படகு சங்கத்தின்  துணைத் தலைவருமான வி.டி.எம்.கிருஷ்ணா சுவாமிநாதன், கடற்படை போர்க் கல்லூரி கமாண்டன்ட் ராஜேஷ் தங்கர் ஆகியோர் முன்னிலையில் இந்தப் புரிந்துணர்வு ஒப்பந்தம் கையெழுத்தானது. இந்நிகழ்வில் கடற்படையினர் பெருந்திரளாக கலந்து கொண்டனர்.
வி.ஏ.டி.எம்.சுவாமிநாதன் இரண்டு பெண் அதிகாரிகளின் அற்புதமான கடல் பாய்மர சாகசங்களுக்கு வாழ்த்து தெரிவித்ததோடு, நான்காம் கடல் பயணத்திற்கு அவர்கள் தயாரானதற்கு வாழ்த்து தெரிவித்தார். மேலும், இந்தியக் கடற்படையின் கடல் பாய்மரப் பயண முயற்சிக்கு உறுதுணையாக இருந்த அட்மிரல் அபிலாஷ் டோமிக்கு அவர் நன்றி தெரிவித்தார்.
வரும் மாதங்களில், அரபிக்கடல், வங்காள விரிகுடா மற்றும் இந்தியப் பெருங்கடலில் பல குறுகிய மற்றும் நீண்டதூரப் பாய்மரப் பயணங்களை மேற்கொள்வது உட்பட, சி.டி.ஆர் டோமியின் வழிகாட்டுதலின் கீழ் சவாலான பணிக்காக இரு அதிகாரிகளும் கடுமையாகப் பயிற்சி பெறுவார்கள். சி.டி.ஆர் டோமி மற்ற பாய்மரப் பயணங்களின் பங்கேற்பாளர்களுக்கு வழிகாட்டுவார் மற்றும் ஊக்கமளிக்கும் உரையாடல்கள் மூலம் பயிற்சி நிறுவனங்களுடன் தனது அனுபவங்களைப் பகிர்ந்து கொள்வார்.
கடல் பயணம் 4 முன்னெப்போதும் மேற்கொள்ளப்படாத ஒரு முயற்சியாகவும், இந்தியாவின் கடல் பாய்மரப் படகுப் பயணத்தில் ஒரு குறிப்பிடத்தக்க நடவடிக்கையாகவும் இருக்கும்.
----
ANU/AD/SMB/KPG/DL
(Visitor Counter : 54
தொலைதொடர்பு மற்றும் தகவல் தொழில்நுட்ப அமைச்சகம்
பாரத்நெட் திட்டத்தில் செலவு
பாரத்நெட் திட்டம், நாட்டிலுள்ள சுமார் 2.6 லட்சம் கிராமப் பஞ்சாயத்துகளுக்கு அகன்றஅலைவரிசை இணைப்பை வழங்குவதற்காக செயல்படுத்தப்பட்டு வருகிறது. 30.06.2021-ல், மத்திய அமைச்சரவை ஒப்புதலின்படி, கிராமப்பஞ்சாயத்துகளுக்கு அப்பால் உள்ள அனைத்து கிராமங்களுக்கும் இந்த திட்டத்தின் நோக்கம் விரிவுப்படுத்தப்பட்டுள்ளது. கடந்த ஐந்து ஆண்டுகளில் பாரத் பிராட்பேண்ட் நெட்வொர்க் நிறுவனம்  மூலம், பாரத் நெட் திட்டத்தின்கீழ், 31.03.2022 வரை மொத்தம் ரூ.22,676 கோடி வழங்கப்பட்டுள்ளது. மத்திய நிதிநிலை அறிக்கை 2022-23-ன்படி, 2025-க்குள் அனைத்து கிராமங்களும் கண்ணாடி இழை மூலம் இணைக்கப்படும் என்று எதிர்பார்க்கப்படுகிறது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843033
(
குடியரசுத் தலைவர் செயலகம்
ஆசிரியர்கள் தினத்தை முன்னிட்டு குடியரசுத் தலைவர் வாழ்த்து
ஆசிரியர்கள் தினத்தை முன்னிட்டு நாடு முழுவதும் உள்ள ஆசிரியர்களுக்கு குடியரசுத் தலைவர் திரு ராம் நாத் கோவிந்த் வாழ்த்துகளைத் தெரிவித்துள்ளார்.
"நாடு முழுவதும் உள்ள ஆசிரியர்களுக்கு எனது இதயம்கனிந்த வாழ்த்துகளையும் பாராட்டுகளையும் பெரும் மகிழ்ச்சியுடன் தெரிவித்துக் கொள்கிறேன். நவீன காலகட்டத்தின் பெரும் ஆசிரியர்களில் ஒருவரும், எனது மதிப்பு மிகுந்த முன்னோடியுமான டாக்டர் சர்வபள்ளி ராதாகிருஷ்ணனின் பிறந்த நாளை நாம் ஆசிரியர்கள் தினமாகக் கொண்டாடுகிறோம்," என்று தனது வாழ்த்துச் செய்தியில் குடியரசுத் தலைவர் தெரிவித்துள்ளார்.
மிகப்பெரிய தத்துவ மேதையான டாக்டர் ராதாகிருஷ்ணன், ஆசிரியர் என்பவர் பாடங்களை சொல்லிக் கொடுப்பவர் மட்டுமல்ல, மாணவர்களுக்கு நல் மதிப்புகளையும் கற்றுக் கொடுப்பவர் என்று ஆசிரியர்களின் பணியை வரையறுத்தார் என்று குடியரசுத் தலைவர் கூறினார்.
மாறிவரும் காலங்கள் கற்பித்தலுக்கான புதிய முறைகளைக் கோருகிறது என்று கூறிய திரு ராம் நாத் கோவிந்த், நமது மதிப்புமிகுந்த ஆசிரியர்களால் நாம் தொடர்ந்து வழிநடத்தப்பட்டு, இந்த சிறந்த தேசத்துக்கும், அதன் இளைய தலைமுறைக்கும் ஒளிமயமான எதிர்காலத்தை உருவாக்குவோம் என்று தனது வாழ்த்துச் செய்தியில் கூறியுள்ளார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651304
அறிவியல் மற்றும் தொழில்நுட்பத்துறை
இந்திய-கங்கை சமவெளியில் இருக்கும் தூசுப் படலங்கள் அதிக மழைக்கு வழிவகுக்கின்றன
தூசுப் படலங்கள் இந்திய-கங்கை சமவெளியை மிகவும் மாசடைந்த பகுதியாக மாற்றுவதோடு, அதிக மழை பொழிவுக்கும் வழிவகுக்கின்றன என்று விஞ்ஞானிகள் கண்டறிந்துள்ளனர்.
ரூர்கேலா தேசிய தொழில்நுட்ப கழகம் மற்றும் இதர நிறுவனங்களை சேர்ந்த விஞ்ஞானிகள் இந்த ஆய்வை மேற்கொண்டனர்.
இந்திய அரசின் அறிவியல் மற்றும் தொழில்நுட்பத் துறை இந்த ஆய்வுக்கு ஆதரவளித்தது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1679743
சமூக நிதி மற்றும் அதிகாரமளித்தல் அமைச்சகம்
பஞ்சாபில் சுமார் 1105 மாற்றுத் திறனாளிகளுக்கு உதவிப் பொருட்களை இலவசமாக வழங்கும் முகாம்: மத்திய அமைச்சர் திரு கிருஷண் பால் குர்ஜார் தொடங்கிவைத்தார்
பஞ்சாபின் மான்ஸா மாவட்டத்திலுள்ள பரேதா நகரில், கண்டறியப்பட்ட மாற்றுத் திறனாளிகளுக்கு வட்டார அளவில் உதவிப் பொருட்கள் வழங்கும் முகாமை மத்திய சமூக நீதி மற்றும் அதிகாரமளித்தல் இணை அமைச்சர் திரு கிருஷண் பால் குர்ஜார் காணொலிக் காட்சி மூலம் தொடங்கி வைத்தார். ஃபரிதாபாத்தில் இருந்து காணொலிக் காட்சி வாயிலாக இணை அமைச்சர் இந்த நிகழ்ச்சியில் கலந்துக் கொண்டார்.
இந்த நிகழ்ச்சியில் பேசிய அமைச்சர், பிரதமரின் தலைமையின் கீழ் மாற்றுத் திறனாளிகளுக்குத் தேவையான நல உதவிகளை வழங்குவதில் இந்தத் துறை தொடர்ந்து நடவடிக்கைகளை மேற்கொண்டு வருவதாகத் தெரிவித்தார். மாற்றுத்திறனாளிகளின் நல்வாழ்விற்காக மத்திய அரசு அமல்படுத்தி வரும் நலத்திட்டங்கள் குறித்து மக்களிடையே விழிப்புணர்வை ஏற்படுத்தவும், சமுதாயத்தில் பெருவாரியான மக்களுக்கு இணையாக மாற்றுத்திறனாளிகளுக்கும் அதிகாரம் அளிப்பதற்காகவும் இதுபோன்ற முகாம்கள் நடத்தப்பட்டு வருவதாக அவர் கூறினார்.
மன்ஸா மாவட்ட நிர்வாகத்துடன் இணைந்து மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறையின் இந்திய செயற்கை மூட்டுக் கருவிகள் உற்பத்தி நிறுவனம் நிகழ்ச்சிக்கு ஏற்பாடு செய்திருந்தது. கொவிட் நடத்தை விதிமுறைகளைப் பின்பற்றி இந்த முகாம் நடைபெற்றது.
கைகளால் இயக்கும் மூன்று சக்கர மிதி வண்டிகள் 375, 143 சக்கர நாற்காலிகள், 430 ஊன்றுகோல்கள், 111 கைத்தடிகள், 15 ரோலேட்டர்கள், 4 சீர்மிகு கைத்தடிகள், கண் பார்வையற்றவர்களுக்கு உதவும் சிறப்பு தொலைபேசிகள் 5, 957 காது கேட்கும் கருவிகள் உள்ளிட்டவை பல்வேறு கட்டங்களாக மாற்றுத் திறனாளிகளுக்கு வழங்கப்படவுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732503
-----
(Visitor Counter : 163